GULF ตั้งโต๊ะเทนเดอร์ THCOM สัดส่วน 58.87% เริ่ม 5 ม.ค.66
GULF ตั้งโต๊ะเทนเดอร์ THCOM จำนวน 645.23 ล้านหุ้น คิดเป็นสัดส่วน 58.87% ของหุ้นที่จำหน่ายได้แล้วทั้งหมด เริ่ม 5 ม.ค.66 หลังรวบหุ้นแล้ว 41.13%
GULF ตั้งโต๊ะเทนเดอร์ THCOM สัดส่วน 58.87% เริ่ม 5 ม.ค.66 หลังรวบหุ้น 41.13%
29 ธ.ค. 2565

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แจ้งว่า บริษัท กัลฟ์ เวนเชอร์ส จำกัด (ซึ่งเป็นบริษัทย่อยที่บริษัทฯ ถือหุ้นในสัดส่วนร้อยละ 100.00) และบริษัท อินทัช โฮลดิ้งส์ จำกัด (มหาชน) หรือ INTUCH ได้ปฏิบัติตามเงื่อนไขบังคับก่อนเสร็จสิ้นสำหรับการเข้าซื้อหุ้นสามัญในบริษัท ไทยคม จำกัด (มหาชน) หรือ THCOM จำนวนทั้งสิ้น 450,870,934 หุ้น (คิดเป็นร้อยละ 41.13 ของหุ้นที่ออกและจำหน่ายได้แล้วทั้งหมดของ THCOM) จาก INTUCH เมื่อวันที่ 28 ธันวาคม 2565
ทั้งนี้ตามประกาศคณะกรรมการกำกับตลาดทุนที่ ทจ.12/2554 เรื่อง หลักเกณฑ์เงื่อนไข และวิธีการในการเข้าถือหลักทรัพย์เพื่อครอบงำกิจการ (รวมทั้งที่มีการแก้ไขเพิ่มเติม) โดยบริษัท กัลฟ์ เวนเชอร์ส จำกัด จะเข้าเป็นผู้ถือหุ้นใน THCOM จึงยื่นแบบประกาศเจตนาในการเข้าถือหลักทรัพย์เพื่อครอบงำกิจการ (แบบ 247-3) ต่อสำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย และ THCOM
ดังนั้นผู้ประกาศเจตนาจึงมีหน้าที่ต้องทำคำเสนอซื้อหุ้นสามัญที่เหลือทั้งหมดของ THCOM (Mandatory Tender Offer) จากผู้ถือหุ้นทุกราย จำนวน 645,231,020 หุ้น คิดเป็นร้อยละ 58.874 ของหุ้นที่จำหน่ายได้แล้วทั้งหมด และสิทธิออกเสียงทั้งหมด ในราคาเสนอซื้อหุ้นละ 9.92 บาท โดยคาดว่าจะสามารถยืนคำเสนอซื้ออย่างเป็นทางการวันที่ 5 มกราคม 2566